Norauto

Norauto  
‘’’Norauto’’’ ła ze na azienda franseza oparante inte’l setor de ła Granda Destribusion Organizada, spesiałizada inte ła manutension e parsonałizasion de l’otomòbiłe, che ła prevede ła conplementarità intra bótega e e ofisina. El gruppo el suna soto ła só marca oltra 675 sentri, conpreza ła rede franchising, prezente  in 7 paesi inte’l mondo (Łujo 2019).

 Istòria 

El primo sentro Norauto el nase el  20 otobre 1970 a Englos, visin a Lille (nord de ła Fransa) par òpara de Eric Derville, partindo da ła vołontà de propóner servisi de manutension e parsonałizasion de l’auto ai comitenti che i se sposta in otomòbiłe inte i iparmarcà. Derville el consepise na nova tipołozìa de servisio che ła abina ła vendita de na anpia gama de prodoto a'l só rełativo montagio mediato. Nase donca un spasio costituìo da na bótega indove cronpar i recanbi, na ofisina indove efetuar tute łe prestasion de manutension. Dai ani ’80, ła marca ła ga inplementà i só sentri in Fransa e da'l 1986 ła ga suparà i confini nasionałi entrando inte i marcà de Spanja (1986), Itałia (1991), Belzo (1992), Portogało (1996), Połonia (1998), Arzentina (1998), Ungaria (2006-2013), Romania (2009-2019) e Rusia (2011-2019).

Inte'l 2002, l’azienda ła se espande acuizindo el controło de'l 100% dei sentri Auto5 de'l Belzo e inte’l 2003 ła acuista Adedis e i sentri Maxauto in Fransa.

Inte’l 2004, ła acuista da ła Magneti Marelli ła marca  europèa e łatinomericana de ła rede MIDAS.

Inte’l 2005, Eric Derville el crea ła "Fondasion Norauto" co’l fin de promóver conportamenti atenti e responsabiłi a sostenjo de ła mobiłità, de ła seguresa stradałe e de ła tuteła anbientałe.

Inte’l 2006, nase "Norauto Groupe" in contenporanea a'l só graduałe insarimento inte’l mondo de ła mobilità, inteza cofà omo mòbiłe so ła strada.

Inte’l 2010, “Norauto Groupe”, par adatarse ai novi obietivi de'l mondo de ła mobiłità, ła ga modifegà ed evolvesto ła só identidà deventando “Mobivia Groupe”, par senjar “l’evołusion de łe só atività, fin deso prensipalmente dedegàe a l’otomòbiłe, a un parimetro pì verto o a racuante forme de mobiłità”.

A marso 2018, Norauto International ła canbia ła propia imàzine coordenada co ła definision de'l novo logo, el cuarto drioman a ła creasion de ła marca.

Onji ponto vendita, dei oltra 500 prezenti inte’l mondo, el ospita scuadre da 10 a 30 cołaboradori che el reseve anualmente miłioni de comitenti. Inte i sentri Norauto, ła cui suparfisie ła pol suparar i 1000 m² e i 10 ponti ofisina.

Ancuo ła marca marca Norauto ła ze sparpanjada inte i paezi drioman :
 Nasion        Nùmaro de sentri  Fransa  400  Spanja  90  Belzo (Auto5)  58  Połonia  39  Itałia  39  Portogało  26  Arzentina  12
 Loghi 

 Mobivia 
Mobivia Groupe el nase inte’l 2010, a'l fin de visinar łe só difarenti marche e consołidar łe só atività comersiałe so’l zviiłupo de na nova mobiłità.

A zenaro 2017 “Mobivia Groupe” el  deventa “Mobivia”.

Inte’l 2019, łe atività de'l grupo łe vien sudivideste in tre połi spesìfeghi pontài a'l só zviłupo: el servisio a l’otomòbiłista, el prodoto e ła só distribusion e el sostenjo a łe nove forme de mobiłità.

El grupo, ancuo, el ze cao europèo de manutension, reparasion e fornidure łigàe a'l trasporto e el só obietivo el ze ofrir sołusion de mobiłità ùtiłe, inovadive e sostenibiłe par onji ùnjoło utente e par onji ezigensa de trasporto e de viazo.

Mobivia, co 35 insenje prezenti in 20 paezi inte’l mondo, 22.000 cołaboradori, oltra 2.070 ponti de contato e un faturà de € 3,2 miłiardi (2019), el ze ła marùgoła europèa inte’l setor de ła mobiłità.

 Norauto Italia 
Norauto Italia ła nase a Torin inte’l desenbre 1991 in sèvito a ła rełevasion de un sentro auto prezente a l'interno de'l sentro comersiałe łe “Porte di Torino”, stabiłindo łà ła só sede łegałe zestìa da l’ałora aministrador dełegà Grégory Sartorius. Dopo na insiałe espansion so’l caołogo piemonteze e inte’l nord Itałia, co ła vertura de un sentro a Busołengo (VR), ła continua el só costante zviłupo fin a'l 1998 co ła vertura de n'altri 4 novi sentri.

Da'l 1998 a'l 2000, ła sosietà  ła vien guidà da Nicolas Marquis Sebie, a'l cuało segue Jean-Luc Dony che, in cuałità de aministrador dełegà inte i  10 anni sucesivi, el inaugura 19 nove verture tra sentro e nord Itałia (do de łe cuałe seràe pochi ani drioman).

Da'l 2010 al 2013, l’aministrador dełegà el ze Frédéric Cecconi co’l cuało inte’l 2012 A vien inaugurà 3 novi sentri (uno dei cuałi serà drioman inte’l 2016).

Inte’l 2013 A vien ełezesto come novo aministrador dełegà  Jean-Michel Gambini che, tra el 2013 e el 2019, el inaugura 10 novi sentri tra cui el primo negosio dizitałe e el primo “Norauto Express” a'l mondo, zviłupà segondo un novo conseto pì “smart”. In 'sto parìodo A se rezistra na senjifegadiva cresita de faturà co un nùmaro senpre cresente de dependenti nonostante ła serada di 3 sentri inte’l nord Itałia.

Da Magio 2019, el novo aministrador dełegà de Norauto Itałia el ze da novo Jean-Luc Dony, za  aministrador dełegà de Midas Italia, devenjendo cusì el primo dirizente Mobivia a condùzer do marche de'l grupo. Inte l'isteso ano A vien inagurà altri novi sentri, rivando cusì a vantar 38 ponti vendita in 8 rezon itałiane.
Da setenbre de'l 2024 el novo aministrador dełegà el ze Enrico Audano.

Ancùo ła marca Norauto ła ze cusì distribuìa so'l teren itałian 
...

 Norauto e l’anbiente  

L’atension a l’anbiente e ła vałorizasion de l’economìa sircołare łe ze do vałori che i caratariza el grupo Norauto, che da senpre el se inpenja anca inte ła zestion de łe refudaje spesiałe cołegàe a'l setor de l’auto. L’azienda ła provede a'l coreto zmaltimento dei pneumàdeghi frusti dei propi comitenti, drioman a na sostitusion inte łe propie ofisine. Tałi pneumàdeghi i ze rancurài avałendose de operadori autorizài e onji inviaménto inte i sentri de recuparo el vien regołarmente trasà cuando previsto da ła normativa vizente. Inazonta ai pneumàdeghi, Norauto, ła zmaltise anca łe baterie fruste (ezauste), co rancura ecołòzega a maca par confarimento ad inpianti de resiclagio e ogi ezausti, par garantirghene ła rezenarasion o el coreto zmaltimento.

L’azienda inte’l 2017 ła ga zmaltìo coretamente oltra 2 miłion e mezo de kg de refudagie spesiałe tra cui 20 193 filtri par l’ojo, 1998446 kg de pneumàdeghi fora uzo, 398399 kg de baterie a'l pionbo e 170295 kg de ogi ezausti, segondo łe normadive vizenti, inte’l respeto de l’anbiente e de ła sałute de tuti.

 Inpenjo sosiałe  

«Proprio come łe parsone in bona sałute łe ga da esprimar ła só sołidarietà verso cołori che i ne ze privi, istesamente ła sosietà in bona sałute ła ga da réndar oparante 'sta sołidarietà. El ze el roło afidà da ła Fondasion Norauto.»

Cusì A descrive ła mision de ła Fondasion Norauto el só creador Eric Derville.

Ła Fondasion ła promove prozeti inderisài a ła mobiłità sostenibiłe, a'l trasporto e a'l spostamento de persone verùe o diversamente abiłi co l’obietivo de sensibiłizar łe parsone so'l tema de ła tuteła anbientałe. In azonta ła sostien l’atività de educasion in materia de seguresa stradałe par na guida segura contro i insidenti che coinvolze i utenti de ła strada pì vulnerabiłi: guidadori de scooter, siclomotori, motosicli, peoni e siclisti.

 I negosi de'l Triveneto 
 Mestre.
 Padova.
 Trieste.
 Udine.

Altri projeti

Categoria:Dite